Държавен вестник, бр. 41, 2014 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  41
МИНИСТЕРСТВО  
НА ТРАНСПОРТА,  
ИНФОРМАЦИОННИТЕ 
ТЕХНОЛОГИИ И СЪОБЩЕНИЯТА
СПОГОДБА
между правителството на Република България 
и правителството на Китайската народна 
република за морски транспорт
(Утвърдена с Решение № 158 от 21 март 2014 г. 
на Министерския съвет. В сила от 4 май 2014 г.)
Правителството на Република България и 
правителството на Китайската народна ре-
публика (наричани по-нататък „Договарящи 
се страни“);
потвърждавайки стремежа си да развиват 
морското търговско корабоплаване между 
страните на основата на равноправието и 
взаимните интереси;
желаейки да съдействат за укрепването 
на сътрудничеството в областта на морското 
търговско корабоплаване между двете стра-
ни на основата на принципа на свободния 
транспорт;
се договориха за следното:
Член 1
Определения
За целите на тази Спогодба:
1. Терминът „кораб“ означава всеки мор-
ски кораб, който е регистриран в корабния 
регистър в една от Договарящите се страни 
в съответствие с нейното законодателство 
и плаващ под нейно знаме, включително и 
кораби, собственост на/или експлоатирани от 
корабна компания на една от Договарящите 
се страни, но плаващи под знамето на трета 
страна, приемлива за другата от Договарящите 
се страни. Този термин не включва военни и 
други кораби, експлоатирани с нетърговски 
цели, както и хидрографски и други научно-
изследователски и риболовни кораби.
2. Терминът „член на екипажа“ означава 
капитана или друго лице, наето на борда на 
кораба, включено в екипажния списък и при-
тежаващо моряшки паспорт, в съответствие 
с чл. 8 от тази Спогодба.
3. „Компетентни органи“ са:
– за Република България – Министерството 
на транспорта, информационните технологии 
и съобщенията;
– за Китайската народна република – Ми-
нистерството на транспорта.
4. Терминът „пристанища“ означава морски 
пристанища, включително котвени стоянки, 
намиращи се на територията на която и да е 
от Договарящите се страни, които са одобрени 
и отворени за международно корабоплаване.
5. Терминът „корабоплавателни предпри-
ятия“ означава всяка компания, която из-
вършва международен морски превоз със свои 
собствени или наети кораби и пребивава на 
територията на една от Договарящите страни, 
която компания самостоятелно поема всички 
граждански отговорности и която е регистри-
рана като „корабоплавателно предприятие“ в 
съответствие с националното законодателство 
на тази Договаряща се страна.
6. Предмет на тази Спогодба могат да 
бъдат и корабни компании, установени извън 
територията на една от Договарящите се 
страни и контролирани от лица, граждани 
на една от Договарящите се страни, ако 
техните кораби са регистрирани в една от 
Договарящите се страни съгласно вътрешното 
є законодателство. 
Член 2
Права на експлоатация
1. Корабите на всяка от Договарящите 
се страни, ангажирани в превоза на товари 
и пътници между Договарящите се страни 
или между една от Договарящите се страни 
и трета страна, имат право да извършват 
превози между международните търговски 
пристанища на Договарящите се страни, от-
ворени за чужди кораби.
2. Разпоредбите на ал. 1 от този член не 
препятстват правото на трети страни да из-
вършват  превоз на пътници и товари между 
Договарящите се страни.
Член 3
Каботаж
1. Тази Спогодба не се прилага по отноше-
ние на каботаж и превоз по вътрешни водни 
пътища, както и на дейности, които всяка от 
Договарящите се страни резервира за своите 
национални предприятия и организации в съ-
ответствие с националното си законодателство, 
като: тласкане, пилотаж, спасителни операции 
и пристанищни услуги в териториално море 
и вътрешни води.
2. Не се счита за каботаж и превоз по въ-
трешни водни пътища, когато  корабите на 
една от Договарящите се страни плават от едно 
пристанище към друго на другата Договаряща 
се страна с цел товарене за и разтоварване от 
трети страни на товари. Същото се прилага 
и за превоза на пътници.
Член 4
Сътрудничество
1. Сътрудничеството между правителство-
то на Република България и правителството 
Китайската народна република в областта 
на морското корабоплаване се основава на 
принципите на равноправието, зачитането 
на националния суверенитет и взаимните 
интереси.
2. Договарящите се страни насърчават 
своите морски власти, морски и пристанищни 
организации и предприятия да си сътрудничат, 
включително, но без да се ограничават, до 
следните аспекти: